На основу  члана 59. и 82 став 3. Закона  о  локалној самоуправи (,,Службени  гласник Републике Српске“, број: 97/16),  члана 68. и 89. Статута општине Угљевик (,,Службени  билтен општине Угљевик“, број: 7/17), члана 1. Закона о јавним набавкама („Сл. гласник БиХ“, број 39/14, 59/22 и 50/24 ), Начелник општине Угљевик, д о н о с и

ОДЛУКУ О УСВАЈАЊУ
ПЛАНА ЈАВНИХ НАБАВКИ ЗА 2026. ГОДИНУ 

Члан 1.
(План јавне набавке)
(1)  Планом јавних набавки општине Угљевик за 2026.годину (у даљњем тексту: План јавних набавки), општина Угљевик утврђује потребе за набавку роба, услуга и радова у календарској 2026. години.
(2) План јавних набавки обухвата набавку роба, услуга и радова, те садржи податке о предмету набавке, јединственом ријечнику јавне набавке, процијењеној вриједности набавке, врсту поступка јавне набавке, оквирни термин за покретање и извор финансирања.

Члан 2.
(Измјена Плана јавних набавки)
(1)  План јавних набавки може се мијењати и допуњавати у току буџетске године.
(2)  Општина Угљевик задржава право да у случају оправданих потреба у складу са Законом о јавним набавкама - промјени врсту поступка, као и процјењене вриједности набавке на основу образложења заснованог на економским или другим показатељима – као што су значајне промјене у цијени у односу на цијену у вријеме процјене вриједности, повећања или смањења количина у складу са измјењеним околностима.

Члан 3.
(Одлука о покретању поступка јавних набавки)
За све набавке предвиђене Планом јавних набавки, обавезно је доношење Одлуке о покретању поступка набавке у форми и садржају прописаном чланом 18. Закона о јавним набавкама.

Члан 4.
(Провођење поступка)
Набавке утврђене Планом јавних набавки проводит ће се у складу са Законом о Јавним набавкама и подзаконским прописима. 

Члан 5.
(Садржај одлуке)
Саставни дио ове Одлуке чини табеларни преглед плана јавних набавки општине Угљевик за 2026. годину.

Члан 6.
(Ступање на снагу)
Ова Одлука ступа на снагу даном доношења, а иста ће бити објављена  на веб-страници општине Угљевик.

РЕПУБЛИКА СРПСКА
ОПШТИНА УГЉЕВИК
НАЧЕЛНИК ОПШТИНЕ
Број: 
Датум, 

   НАЧЕЛНИК ОПШТИНЕ
  			 ____________________
                                        Драган Гајић, дипл.менаџер